open-index/open-wikipedia-markdown huggingface dataset:
Sergejs Tarasovs (režisors)

**Sergejs Tarasovs** (; dzimis  Novosibirskā) ir Padomju Savienības un Krievijas kinorežisors, scenārists un aktieris (atveidojis epizodiskas lomas savās filmās). Krievijas Federācijas Goda mākslinieks (1992).

## Biogrāfija
Pamatizglītību ieguvis Maskavas 122. skolā. 1945. gadā pārcēlās uz Rīgu un līdz 1951. gadam studēja Nahimova Rīgas militārajā jūrskolā. No 1951. gada līdz 1954. gadam studēja M. Žukovska Gaisa spēku akadēmijā Maskavā. 1954. gadā uzsāka studijas Vissavienības valsts kinematogrāfijas institūta Ekonomikas fakultātē.

1957. gadā iestājās Padomju Savienības Komunistiskajā partijā un sakarā ar Maskavas kinoforumu uz pasākuma laiku ieņēma Starptautiskās studentu savienības kino nodaļas galvenā sekretāra amatu. 1958. gadā absolvēja Vissavienības valsts kinematogrāfijas institūta Ekonomikas fakultāti, pēc kā tika norīkots darbam PSRS Kultūras ministrijā kā kadru daļas vecākais inspektors.

1959. gadā apprecējās ar Marinu Tabačņikovu.

1960. gadā norīkots par direktora vietnieku kinostudijā *Diafilm*, un drīzumā pārgāja uz PSRS Centrālās televīzijas kinopasūtījumu daļu. Šķīrās no pirmās sievas.

1962. gadā apprecējās ar Gaļu Kopaļinu, piedzima meita Marija. Kļuva par Žurnālistu savienības biedru.

1963. gadā kļuva par PSRS Centrālās televīzijas filmu programmas galvenās redakcijas redaktoru un iestājās Kinematogrāfistu savienībā. 1964. gadā absolvēja Vissavienības Valsts kinematogrāfijas institūta Scenāristu fakultāti. 1968. gadā atstāja visus citus amatus un iestājās Augstākajos scenāristu un režisoru kursos, ko 1969. gadā absolvēja. Kursu diplomdarbs bija īsfilma "Baltās kāpas". No 1971. gada līdz 1973. gadam strādāja par galveno redaktoru kinostudijā *[[Mosfilm]]*. 1973. gadā redaktora darbā radās izdevība Rīgas Kinostudijā režisēt filmu "Peterss", tāpēc mainīja darbu un pārcēlās uz Rīgu. 1975. gadā pārcēlās uz Minsku, Baltkrievijā, lai kinostudijā *Belarus-film* uzņemtu filmu "Tikšanās uz tālā meridiāna". Sākot no 1978. gada,  kā režisors strādāja Maskavas kinostudijā *Mosfilm*.

Šobrīd (2025) dzīvo un strādā Maskavā.

## Filmogrāfija

## Atsauces

## Ārējās saites
Saūda Arābijas rallijs

**Saūda Arābijas rallijs** ir rallija sacensības, kuru galvenā mītne atrodas Džidā, Saūda Arābijā. Parakstot desmit gadu līgumu ar *WRC Promoter GmbH*, no . gada rallijs iekļauts Pasaules rallija čempionāta kalendārā.

## Vēsture
Saūda Arābijas pieteikums pievienoties Pasaules rallija čempionātam varētu aizsākties jau . gadā, kad rīkoja kandidātu posmu. Tomēr to neiekļāva . gada sacensību kalendārā.

2024. gada Itālijas Sardīnijas rallija laikā paziņoja, ka Saūda Arābijas rallija organizatori parakstījuši līgumu uz desmit gadiem, kas nozīmē, ka rallijs . gadā kļūs par Pasaules rallija čempionāta posmu. Rallijs norisināsies Džidā, un tas paredzēts kā sezonas noslēgums.

## Uzvarētāji

## Atsauces

## Ārējās saites

*
WRC2

FIA **WRC2** ir Pasaules rallija čempionāta (WRC) papildus čempionāts. Sacensību kalendārā ir tie paši ralliji un posmi kā lielajā sērijā, un ekipāžas parasti sacenšas tūlīt pēc WRC klases ekipāžām. WRC2 piedalās tikai sērijveidā ražotie automobiļi, kas homologēti saskaņā ar Otrās grupas (iepriekš R5) noteikumiem. Komandām, pilotiem un stūrmaņiem piešķir atsevišķus īpašus čempionāta titulus.

WRC2 aizsākās 2013. gadā, aizstājot Super 2000 pasaules rallija čempionātu (SWRC) un pārkārtojot WRC papildus čempionātu kategorijas, kā rezultātā esošais sērijveida automašīnu pasaules rallija čempionātu (PWRC) un WRC akadēmiju aizstāja WRC3 un *[[Junior WRC]]*.

## Atsauces

## Ārējās saites

* WRC2 vietnē ''WRC.com''
Junior WRC

[thumb|[Sebastjēns Lēbs un Daniels Elena 2001. gada Somijas rallijā]]
FIA ***Junior WRC*** čempionāts ir starptautisks rallija sacīkšu seērija, kurā var piedalīties braucēji, kas jaunāki par 29 gadiem, un tas notiek Pasaules rallija čempionāta ietvaros. Sēriju rīko Starptautiskā Automobiļu federācija (FIA), bet pārvalda un atbalsta *[[M-Sport Ltd]]*.

Kopš 2013. gada ik gadu notiekošais čempionāts ir jaunākais FIA jaunāko braucēju kategorijā, kas aizsākās 2001. gadā ar **Super 1600 čempionātu**, 2002. gadā ar **Junioru pasaules rallija čempionātu** un 2011. gadā ar **WRC akadēmiju**. Šī kategorija bijusi atspēriena punkts WRC čempionu Sebastjēna Lēba un Sebastjēna Ožjē, kā arī vadošo braucēju Dani Sordo, Elfina Evansa, Kreiga Brīna un Tjerī Nevila karjerās.

*Junior WRC* atšķiras no WRC papildus čempionātiem WRC2 un WRC3, jo sacensības saskaņā ar FIA līgumu pārvalda un atbalsta *M-Sport*. Visas automašīnas ir identiskas, un tās dalībnieku vārdā nodrošina un apkalpo *M-Sport*. Kopš 2022. gada sacensībās izmanto uzņēmuma *Ford Fiesta Rally3*. Čempionāts pašlaik sastāv no pieciem FIA pasaules rallija čempionāta (WRC) kalendāra rallijiem. FIA čempionāta titulus piešķir uzvarētājam pilotam un stūrmanim.

FIA 2022. gada sezonā nepiešķīra *Junior WRC* čempionu titulus. Tā vietā FIA *WRC3 Junior* titulus piešķīra *M-Sport* rīkoto *Junior WRC* sacensību uzvarētājiem.

## Atsauces

## Ārējās saites

* ''Junior WRC'' vietnē ''WRC.com''
Hasans Ahunds

**Muhameds Hasans Ahunds Kakars** (; dzimis starp 1945. un 1958. gadu) ir afgāņu politiķis un garīdznieks, kurš kopš 2025. gada 15. augusta ir Afganistānas premjerministrs, iepriekš no 2021. līdz 2025. gadam pildot pagaidu premjerministra pienākumus. Kā kustības *[[Taliban]]* loceklis, viņš kopš 2002. gada ir *Taliban* Vadības padomes loceklis, iepriekš bijis premjerministra vietnieks no 1996. līdz 2001. gadam un ārlietu ministrs no 1998. līdz 1999. gadam.

Ahunds ir viens no *Taliban* dibinātājiem un ir kustības vecākais vadošais loceklis. Pirmajā ''Taliban'' valdībā (1996—2001) viņš bija ārlietu ministra vietnieks.

Ahunds ir vairāku literāru darbu par islāmu autors. Saskaņā ar *[[BBC News]]* sniegto informāciju, viņam ir lielāka ietekme *Taliban* reliģiskajā, nevis militārajā spārnā. ASV Miera institūts apgalvoja, ka Ahunds ir vairāk politiķis nekā militārists.

## Dzīvesgājums
### Agrīnā dzīve un izglītība
Ahunds ir no Afganistānas dienvidiem, Kandahāras vilajeta. Viņš pieder pie puštunu kakaru cilts. Saskaņā ar ANO Drošības padomes datiem, viņš ir dzimis Pašmulas ciemā, kas viņa dzimšanas brīdī atradās Pandžvaji apgabalā, bet tagad atrodas Džari apgabalā, Kandahāras vilajetā, tolaik Afganistānas Karalistē. ANO ir divas aplēses par viņa dzimšanas gadu: aptuveni 1945.—1950. gads un aptuveni 1955.—1958. gads.

Viņš mācījies dažādās Afganistānas medresēs. Atšķirībā no daudziem citiem *Taliban* līderiem, Ahunds nepiedalījās padomju—afgāņu karā.

### Politiskā karjera
Ahunds ir viens no vecākajiem *Taliban* kustības locekļiem un bija kustības pirmā līdera Muhameda Omāra tuvs līdzgaitnieks. *Taliban* valdīšanas laikā (1996—2001) papildus premjerministra vietnieka amatam viņš no 1998. gada līdz 1999. gada 27. oktobrim bija arī Afganistānas ārlietu ministrs. Tāpat kā daudzi citi augsta ranga *Taliban* locekļi, viņš ir pakļauts Apvienoto Nāciju Organizācijas sankcijām saistībā ar patvēruma nodrošināšanu teroristu grupējumiem.

''Taliban'' sacelšanās laikā (2001—2021), Ahunds periodiski bija Vadības padomes loceklis. 2013. gadā viņš bija *Taliban* komisiju vadītājs un rekrutēšanas komisijas vadītājs.

Pēc talibu atgriešanās pie varas 2021. gadā, Ahunds tika iecelts par pagaidu premjerministru. Viņa iecelšana amatā tika uzskatīta par kompromisu starp talibu mērenajām un konservatīvākajām frakcijām. Viņš stājās amatā 2021. gada 7. septembrī. Ahunds par pastāvīgo premjerministru tika iecelts 2025. gada 15. augustā.

## Piezīmes un atsauces

### Piezīmes

### Atsauces

## Ārējās saites
Eksterminācija

**Eksterminācija** (no  — 'iznīcība') var būt:

* eksterminācija bioloģijā — bioloģisko sugu iznīcināšana;
* eksterminācija — cilvēku masveida nogalināšana;
* genocīds — nacionālu, etnisku, rases vai reliģiskās grupas pilnīga vai daļēja iznīcināšana.
WRC3

FIA **WRC3** ir Pasaules rallija čempionāta papildus čempionāts. Sacensību kalendārā ir tie paši ralliji un posmi kā pamatsērijā, un ekipāžas parasti sacenšas tūlīt pēc WRC2 dalībniekiem. Dalība WRC3 ir atļauta tikai sērijveida ražotajiem automobiļiem, kas homologēti saskaņā ar Trešās grupas noteikumiem, lai gan līdz 2022. gadam izmantoja Otrās grupas automobiļus. Čempionu titulus piešķir pilotiem un stūrmaņiem. Sērija sākās 2013. gadā un bija paredzēta sērijveida ražotām automobiļiem, kas homologēti saskaņā ar R1, R2 un R3 noteikumiem, līdz tās atcelšanai 2018. gada beigās. Pašreizējais sērijas formāts sākās 2020. gadā.

## Atsauces

## Ārējās saites

* Oficiālā tīmekļa vietne
Mvanza

**Mvanza** () ir pilsēta Tanzānijas ziemeļos, Mvanzas reģiona administratīvais centrs, valsts otra lielākā pilsēta aiz Dāresalāmas. Atrodas Viktorijas ezera dienvidu krastā  no valsts galvaspilsētas Dodomas un  no Dāresalāmas un ir otra lielākā pilsēta pie Viktorijas ezera aiz Kampalas. Administratīvi pilsēta ietilpst Ilemelas un Ņamaganas distriktos.

## Vēsture
Apdzīvoto vietu 1890. gadā dibināja Vācu Austrumāfrikas koloniālā administrācija kā vietējo administratīvo centru ar nosaukumu *Muansa*; tiek uzskatīts, ka nosaukums radies kā kropļojums no sukumu valodas vārda *nyanza* — ‘ezers’. Gadsimtu mijā pie pilsētas izveidoja kokvilnas plantācijas. No 1894. līdz 1916. gadam Mvanzā darbojās Vācijas Jūras dienesta meteoroloģiskā stacija. 1911. gadā atklāta telegrāfa stacija. Pirmā pasaules kara laikā 1916. gadā Mvanzu ieņēma britu karaspēks.

Strauju Mvanzas izaugsmi izraisīja zelta atradņu atklāšana pie pilsētas 1920. gados, kā arī dzelzceļa savienojuma izbūve ar Taboru 1928. gadā. Pēc zelta iegulu izsīkuma un "sociālistiskās attīstības" laikmeta 1970. gados Viktorijas ezera piekraste piedzīvoja ievērojamu lejupslīdi, ko veicināja arī Otrā Ugandas—Tanzānijas 1978. gada bruņotā konflikta karadarbība. Pilsoņu kari netālajā Ruandā un Burundi noveda pie tā, ka valdības un nevalstiskās organizācijas no visas pasaules sāka izmantot Mvanzas infrastruktūru kā humānās palīdzības centru, kā rezultātā visā reģionā notika neliela ekonomiskā izaugsme.

Mūsdienās Mvanza ir nozīmīgs ekonomiskais un transporta centrs; galvenās nozares ir zveja, kalnrūpniecība un kokvilnas pārstrāde, kā arī osta un starptautiska lidosta.

## Atsauces

## Ārējās saites
Mbeja

**Mbeja** () ir pilsēta Tanzānijā, Mbejas reģiona administratīvais centrs, valsts ceturtā lielākā pilsēta. Atrodas valsts dienvidrietumos Kipengeres grēdas pakājē  no valsts galvaspilsētas Dodomas un  no Dāresalāmas. Administratīvi veido atsevišķu Mbejas Mdžini distriktu.

## Vēsture
Apdzīvotā vieta radusies 1906. gadā zelta drudža laikā kā kalnraču pilsētiņa. Pēc zelta iegulu izsīkuma 1935. gadā britu koloniālā administrācija Mbeju reorganizēja par koloniālo apmetni eiropiešu zemniekiem. 1952. gadā no Iringas uz Mbeju pārcēla Augstieņu provinces administratīvo centru. 1961. gadā Mbeja kļuva par jaunizveidotā Mbejas reģiona administratīvo centru. Mūsdienās nozīmīgs lauksaimniecības reģiona centrs. Pilsētā vairākas universitātes.

## Atsauces

## Ārējās saites
Rugāju pareizticīgo baznīca

**Rugāju Sv. Nikolaja pareizticīgo baznīca** ir 1915. gadā uzcelts Latvijas Pareizticīgās Baznīcas dievnams, kas atrodas Balvu novada Rugāju pagasta Rugājos. Reģiona nozīmes kultūras piemineklis.

Rugāju (tolaik Aleksandropoles) apkaimē 20. gadsimta sākumā apmetās ievērojams daudzums kolonistu no Pleskavas guberņas Ostravas un Opočkas apkaimes. Zemi (tūkstošiem hektāru) viņu saimniecībām bija iepirkusi Pleskavas valsts zemes banka. Zemi parasti klāja purvi vai meži un to ar izdevīgiem noteikumiem piešķīra zemniekiem. Tā kā pagastā ievērojami pieauga pareizticīgo zemnieku skaits, tika nodibināta draudze un ar sinodes un cara finansiālu atbalstu tika uzcelta baznīca. Baznīcā veikti remonti 1935. gadā un no 2014. līdz 2016. gadam.

## Ārējās saites
Pēdējais vikings

**"Pēdējais vikings"** () ir 2025. gada Dānijas un Zviedrijas melnā kinokomēdija, kuras režisors un scenārija autors ir Anderss Tomass Jensens. Filmā galvenās lomas atveido Nikolajs Lī Kāss un Madss Mikelsens.

Filmas "Pēdējais vikings" pirmizrāde notika  82. Venēcijas kinofestivālā. Latvijā pirmizrāde notika . Filma saņēma pozitīvu kritiķu novērtējumu.

## Sižets
Ankeru (Kāss) atbrīvo no cietuma pēc 15 gadu soda izciešanas par laupīšanu. Viņa brālis Manfrēds (Midelsens) ir vienīgais, kurš zina, kur ir apslēpta laupīšanā iegūtā nauda. Ankers atklāj, ka Manfrēdam kopš tā laika attīstījušies disociatīvās identitātes traucējumi un viņš neatceras, kur paslēpa naudu. Turklāt, viņš uzskata sevi par Džonu Lenonu un tāpēc vēlas, lai viņu sauc par Džonu.

Brāļi kopā dodas naudas meklējumos uz māju kur viņi uzauga un kurā tagad dzīvo Margrēte un Verners. Nedēļas nogalē viņiem pievienojas Manfrēda psihiatrs Lotārs, kurš uzskata, ka viņam ir risinājums, kā atjaunot Manfrēda atmiņu par to, kur ir paslēpta nauda. Viņš izveido grupu no visiem pārējiem garīgi slimajiem pacientiem, kuri domā, ka ir bītlu dalībnieki, un liek viņiem kopīgi mēģināt uzstāties.

## Atsauces

## Ārējās saites
Anderss Tomass Jensens

**Anderss Tomass Jensens** (; dzimis ) ir dāņu kinorežisors un scenārists.

Jensens ir viens no pazīstamākajiem dāņu kinorežisoriem. 1998. gadā saņēmis Amerikas Kinoakadēmijas balvu kategorijā "Labākā īsfilma" par filmu *[[Valgaften]]*. Bijis režisors tādām filmām kā *[[Blinkende lygter]]* (2000), *[[De grønne slagtere]]* (2003), *[[Adams Æbler]]* (2005), *[[Mænd og Høns]]* (2015), "Taisnās tiesas jātnieki" (2020) un "Pēdējais vikings" (2025). Visās viņa režisētajās filmās galveno lomu tēlojis Madss Mikelsens.

Bijis scenārists vairākām Sūzanas Bīras filmām: *[[Elsker dig for evigt]]* (2002), *[[Brødre]]* (2004), *[[Efter brylluppet]]* (2006), "Labākā pasaulē" (*Hævnen*, 2010), "Mīlestība ir viss, kas jums vajadzīgs" (*Love Is All You Need*, 2012) un *[[En chance til]]* (2014). Bijis arī scenārists filmām "Hercogiene" (2008), "Pestīšana" (*The Salvation*, 2014), "Tumšais tornis" (2017) un "Apsolītā zeme" (2023).

## Ārējās saites
Morogoro

**Morogoro** () ir pilsēta Tanzānijā, Morogoro reģiona administratīvais centrs, valsts piektā lielākā pilsēta. Atrodas valsts austrumdaļā Uluguru kalnu pakājē  no valsts galvaspilsētas Dodomas un  no Dāresalāmas. Administratīvi veido atsevišķu Morogoro distriktu.

## Vēsture
Apdzīvotā vieta radusies 1904. gadā kā Vācu Austrumāfrikas apriņķa centrs. Kad 1907. gadā Morogoro sasniedza Tanganjikas dzelzceļš, pilsētā dzīvoja aptuveni 800 iedzīvotāju. Dzelzceļa savienojums veicināja strauju pilsētas izaugsmi. Līdz 1910. gadam iedzīvotāju skaits bija divkāršojies, un līdz 1913. gadam tas sasniedza aptuveni 3000. 1910. gadā Morogoro tika izveidota augļu audzēšanas stacija, un sākās augļu koku pavairošana, vietējiem iedzīvotājiem izplatot sēklas un stādus.

1962. gadā Morogoro kļuva par jaunizveidotā Morogoro reģiona administratīvo centru. 1963. gadā Dienvidāfrikas Āfrikas Nacionālais kongress (ANC), pamatojoties uz toreizējā Tanzānijas prezidenta Džūliusa Ņereres sadarbības piedāvājumu, pārvietoja organizatoriskās struktūras (pagaidu štābu) uz Morogoro. Kopš 1965. gada šī vieta kalpoja par ANC galveno mītni, kas pilnībā sāka darboties 1966. gadā. ANC ģenerālsekretārs Alfrēds Nzo atradās Morogoro. ANC militārās organizācijas Centrālais operāciju štābs palika Morogoro līdz 1976. gadam.

## Atsauces

## Ārējās saites
Harcs

{
  "type": "ExternalData",
  "service": "geoshape",
  "ids": "Q4186"
}

**Harcs** () ir kalnu masīvs Vācijas vidienē - Lejasaksijā, Saksijā-Anhaltē un Tīringenē. Stiepjas 110 kilometru garumā apmēram ziemeļrietumu - dienvidaustrumu virzienā. Kalnu augstākā virsotne ir 1141 metrus augstais Brokens. 

Kopš bronzas laikmeta Harcs pazīstams kā rūdu ieguves vieta. Vēsturiski šeit ieguva sudrabu, svinu, varu, cinku. Viduslaikos sevišķi pazīstamas bija Harca sudraba raktuves. Kalnu masīva pakājē izveidojās kalnraču pilsētas, piemēram, Goslara. Kopš 19. gadsimta otrās puses Harcs attīstījās par ievērojamu tūrisma reģionu. Trešā reiha laikā Harca reģions bija militārās rūpniecības un izpētes centrs. Aukstā kara laikā cauri masīvam gāja VFR un VDR robeža. Harcs un tā augstākā virsotne Brokens ir ievērojama vieta vācu mitoloģijā. Piemēram, Brokens tradicionāli tiek uzskatīts par vietu, kur Valpurģu nakti notiek galvenais raganu saiets.

## Galerija

Bodetal2.jpg
Quedlinburg_asv2018-10_img03_Castle.jpg
Harzquerbahn_near_Drei_Annen_Hohne_-_2007-09-19.jpg
Im_Harz.jpg
Besucherbergwerk_Drei_Kronen_und_Ehrt_Einfahrt.JPG


## Ārējās saites
Jānis Zariņš (aktieris)

**Jānis Zariņš** (dzimis , miris ) bija latviešu aktieris.

## Dzīvesgājums
Dzimis 1936. gadā Rīgā.  
1960. gadā beidza aktiermākslas studijas Latvijas valsts konservatorijā, no 1961. gada bija Valmieras drāmas teātra aktieris, arī  kinofilmu aktieris.
Miris 2000. gadā.

## Apbalvojumi un pagodinājumi
*  Spēlmaņu nakts 1997 balva "Labākais aktieris otrā plāna lomā" par Ļebedeva lomu izrādē "Ivanovs" un Mazbērzu tēva lomu izrādē "Trīnes grēki" Valmieras drāmas teātrī.

## Filmogrāfija
* "Klāvs — Mārtiņa dēls" (1970)
* "Uzbrukums slepenpolicijai" (1976)
* "Novēli man lidojumam nelabvēlīgu laiku" (1980)
* "Ilgais ceļš kāpās" (1981)
* "Dubultslazds" (1985)
* "Pēdējā indulgence" (1985)
* "Kroņa numurs" (1986)
* "Ja mēs visu to pārcietīsim" (1987)
* "Zelta ķēde" (1988)
* "Zītaru dzimta" (1989)
* "Depresija" (1991)
* "Pa baltā furgona pēdām" (1992)
* "Kāzas" (2000)

## Atsauces

## Ārējās saites

* Jānis Zariņš filmas.lv
Black Angel

***Black Angel*** ir 1946. gada ASV *[[film noir]]* filma, kuras režisors ir Rojs Viljams Nīls. Šī bija Nīla 111., kā arī pēdējā izdotā filma pirms viņa nāves. Filmā galvenās lomas atveido Dens Dureja, Džūna Vinsenta un Pēters Lorre. Filma balstīta uz Kornela Vulriča 1943. gada romānu *The Black Angel*.

Filma stāsta par nepatiesi notiesāta Kērka Beneta sievu Ketrinu, kā arī alkoholiķi un pianistu Mārtinu, kuri apvienojas, cenšoties attaisnot Kērku par dziedātājas, Mārtina sievas, slepkavību.

Filmas *Black Angel* pirmizrāde notika  un to izplatīja *[[Universal Pictures]]*.

## Ārējās saites
Serhijs Žadans

**Serhijs Žadans** (; dzimis  Starobiļskā) ir ukraiņu rakstnieks, dzejnieks, tulkotājs, sabiedriskais darbinieks un mūziķis. Viņš ir mūzikas grupu *Žadan i Sobaki* un *Ļinija Mannerheima* solists.

Žadans ir vairāku ievērojamu romānu autors, tostarp *Депеш Мод*, *Ворошиловград*, *Месопотамія*, *Інтернат*, kā arī daudzu dzejas krājumu — *Цитатник*, *Ефіопія*, *Життя Марії*, *Тамплієри*, *Антена*, *Список кораблів* u.c. Viņa darbi tulkoti vairāk nekā divdesmit valodās, padarot autoru par vienu no pazīstamākajiem mūsdienu ukraiņu rakstniekiem.

Kopš 2024. gada marta Serhijs Žadans ir Ukrainas Nacionālās gvardes brigādes *Hartija* karavīrs.

## Dzīvesgājums
Serhijs Žadans dzimis Starobiļskā, Luhanskas apgabalā. Studējis ukraiņu-germāņu filoloģiju Harkivas Nacionālajā universitātē. Kopš 1990. gadiem aktīvi piedalās Ukrainas literārajā dzīvē kā autors, pasākumu organizators un kultūras aktīvists.

Viņš ir piedalījies dažādos multimediālos mākslas projektos, apvienojot literatūru, mūziku un performanci. Žadans ir arī radio raidījumu vadītājs, strādājis radio *Tryzub FM* un *Radio NV*.

## Atsauces

## Ārējās saites
Ivo Bobuls

**Ivo Bobuls** (; īstajā vārdā — **Ivans Bobuls**; dzimis 1953. gada 17. jūnijā Tereblečē, Čerņivcu apgabala Hlibokas rajonā) ir Ukrainas rumāņu izcelsmes dziedātājs (baritons), komponists un pedagogs, Ukrainas Tautas mākslinieks.

## Dzīvesgājums
Ivans Bobuls dzimis rumāņu izcelsmes ģimenē Čerņivcu apgabalā. Mācījies Čerņivcu Sidora Vorobkeviča vārdā nosauktajā Valsts mākslu koledžā. Brīvi pārvalda ukraiņu, rumāņu un krievu valodu.

No 1980. gadiem aktīvi darbojas Ukrainas estrādes mūzikā. Pateicoties izteiksmīgajam baritonam un liriskajam repertuāram, ieguvis plašu popularitāti Ukrainā.

## Ārējās saites
Bārkstainā kladonija

**Bārkstainā kladonija** (*Cladonia fimbriata*) ir kladoniju dzimtas asku ķērpis.

## Apraksts
Bārkstainajai kladonijai piemīt pelēkzaļa nokrāsa. Tai ir 3—4 cm gari kausveida podēciji, kas klāti ar miltainu sorēdiju kārtu. Apotēciji reti novērojami — tie ir tumši brūni, izliekti, dažkārt sakārtoti 1—5 mm kopās. Vairojas galvenokārt bezdzimumiski ar sorēdijām vai tām līdzīgām struktūrām, piemēram, blastīdijām. Kausiņu malās atrodamas brūnganas piknīdas. Var sajaukt ar *C. chlorophaea* un *C. foliacea*.

## Noteikšana
Sugas noteikšana pēc ķīmisko reakciju norises ar krāsas maiņu un fluorescences UV gaismā:

* K tests (KOH): negatīvs vai pozitīvs dzeltenīgs, lēni kļūst brūns
* C tests (Ca(ClO)2): negatīvs
* KC tests: negatīvs
* P tests (PPD jeb *p-*fenilēndiamīna): pozitīvs sarkans
* UV tests: negatīvs

## Sastopamība
Latvijā plaši sastopama suga. Aug ceļmalās, uz celmiem, kritalām, uz augsnes ar plašu ekoloģisko diapazonu un zemu atkarību no vertikālās zonalitātes. Maza substrāta pH ietekme — aug gan uz skāba substrāta kā priežu mizas, gan arī viegli bāziskā vidē. Parasti sastopama vietās ar mērenu, periodisku gaismas piekļuvi. Necieš augstu eitrofikācijas līmeni, tolerē vieglu eitrofikāciju. Viegli podeotoleranti — bieži sastopami cilvēku aktivitātes tuvumā, bet ne pilsētvidē. Patīk mitrums — šī suga ir mezofītiska, pat nedaudz higrofītiska.

## Atsauces

## Ārējās saites
Talsu novada attīstībai

**Talsu novada attīstībai** (TNA) ir 2012. gada 4. decemhrī izveidota reģionāla partija, kas darbojas Talsu novadā.

Partijai, kopā ar Latvijas attīstībai, ir 6 vietas Talsu novada domē.

## Pašvaldību vēlēšanas

## Atsauces

## Ārējās saites
Kalamecu un Markuzu gravas

**Kalamecu un Markuzu gravas** atrodas Latvijas ziemeļaustrumos, Smiltenes novada Gaujienas pagastā netālu no Igaunijas robežas un Mežciema. Tas ir valsts nozīmes ģeoloģiskais un ģeomorfoloģiskais dabas piemineklis, kurš ir aizsargājams kopš 1962. gada. Teritorija ir grūti piekļūstama ar autotransportu, atrašanās pierobežā nozīmē arī dokumentu nepieciešamību. Eiropas nozīmes aizsargājamo dabas teritoriju Natura 2000 objekts.

## Apraksts
Kalamecu un Markuzu gravas atrodas aptuveni 4 km uz ziemeļaustrumiem no Gaujienas, pagasta teritorijā pie Kondzupītes un Poļakas, augštecē sauktas arī par Markuzu upīti. Kondzupīte dažādās kartēs saukta arī par Kalamecu, Kalamezu, Polikstupīti, Kalametzu. Aizsargājamā platība — 28,78 ha.

Gravu nogāzē vietām atrodas dolomīta pārkares no viegli grūstošiem bluķiem, kas rada risku apmeklētājiem. Takas teritorijā nav marķētas. Krāces un ūdenskritumi iespaidīgāk izskatās pavasara palu periodā vai pēc lielām lietavām, vasarā ūdens daudzums parasti ir nenozīmīgs. Gravas ir kanjonveida, un dolomīta atsegumi ļauj apskatīt slāņu griezumu un seno periodu nogulšņu struktūru.

### Kalamecu grava
Kalamecu gravas garums ir 240 m, platums apakšējā daļā 10 m, augšējā 20 līdz 22 m, dziļums 12 m. Kalamecu upes gultnē izveidojušies 7 ūdenskritumi, kuru augstums 0,3 — 0,6 m un platums 2 — 2,5 m.

### Markuzu jeb Markūzu grava
Markuzu grava atrodas ap 1 km uz austrumiem no Kalamecu gravas. Gravas garums ir 250 m, dziļums 13 m, platums 14 — 25 m. Ir atsegtas klinšu sienas un atrasti senjūras bentosa (gliemežu) nospiedumi. Vairāki ūdenskritumi, alas un Pļaviņu svītas Sēlijas un Atzeles dolomīta slāņu atsegumi, slāņu griezums ar kopējo biezumu 8 m. Gravas labajā nogāzē mākslīga ala, kas izlauzta, iegūstot dolomītu, alas augstums 1,2 m, dziļums 8 m. Markuzu gravas gultne ir mīksti mālaina un avotaina, kas apgrūtina brišanu pa to.

## Vēsture
Pēc vietējo iedzīvotāju apgalvojumiem, gravas daļēji ir mākslīgas un radušās saistībā ar dolomīta ieguvi. Apkārtnē redzamas daudzas pamestas mājas vai to paliekas, kas celtas no dolomītiem, kas nav tipiska lauku ainava citos Latvijas reģionos.

## Atsauces

## Ārējās saites
Kevins Hērters

**Kevins Džozefs Hērters** (; dzimis  Labokā, Teksasas štatā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2025. gadā pārstāv Nacionālās basketbola asociācijas (NBA) klubu Čikāgas "Bulls".

## Karjera
Pēc izcilas vidusskolu basketbola karjeras, kurā viņš tika atzīts par *Mr. New York Basketball* 2016. gadā, Hērters nonāca Mērilendas Universitātes komandā NCAA čempionātā. Nospēlējis divas sezonas koledžu basketbolā, viņš pieteicās NBA draftam. 2018. gada NBA draftā izraudzīts ar 28. numuru pirmajā kārtā, spēlētāju izvēlējās Atlantas "Hawks". "Hawks" sastāvā debitēja NBA, jau pirmajā sezonā ieņemot nozīmīgu lomu komandas rotācijā. Hērters ieguvis izcila trīspunktu metienu izpildītāja reputāciju.

2022. gada jūlijā Hērteru aizmainīja uz Sakramento "Kings" pret Morisu Harklesu, Džastinu Holideju un nākotnes pirmās kārtas drafta izvēli. Pēc divām ar pusi sezonām Sakramento viņu 2025. gada februārī aizmainīja uz Čikāgas "Bulls" trīs komandu maiņas darījumā, kura rezultātā no "Bulls" uz "Kings" nokļuva Zeks Lavīns.

Hērters ir spēlējis ASV U-19 izlasē Pasaules kausā un ASV U-18 izlasē, tās sastāvā kļūstot par Amerikas čempionu 2016. gadā, kad čempionāts notika Čīlē. Šajā izlasē viņa komandas biedrs bija Trē Jangs, ar kuru viņi tika nodraftēti vienā gadā un aizvadīja vairākas kopīgas sezonas Atlantas "Hawks" sastāvā.

## Atsauces

## Ārējās saites
DREVO

**DREVO** (īstajā vārdā **Maksims Derevjančuks**; ; dzimis  Varašā) ir ukraiņu dziedātājs, dziesmu autors un izpildītājs. Plašāku atpazīstamību ieguva ar dziesmām *«Samoliotom»*, *«De by de by»*, *«Lastivka»*, *«Terpy, kozak»* un *«Smarahdove nebo»*.

DREVO bija 2024. gada Eirovīzijas dziesmu konkursa Ukrainas nacionālās atlases finālists.

## Dzīvesgājums
Maksims Derevjančuks dzimis Varašā, Rivnes apgabalā, Ukrainā. Jau bērnībā izrādīja interesi par mūziku un dziedāšanu. 17 gadu vecumā sāka apgūt ģitārspēli un radīt pirmos muzikālos darbus — gan kaverversijas, gan oriģināldziesmas.

Dzimtajā pilsētā mūziķis izveidoja nelielu mājas studiju vecāku mājā, kur tapa dziesmas *«Lastivka»* un *«Samolitom»*, kā arī saturs sociālajiem tīkliem.

Pēc vidusskolas beigšanas Derevjančuks iestājās Kijivas Politehniskajā institūtā Igora Sikorska vārdā, studējot automatizāciju un datorintegrētās tehnoloģijas.

## Diskogrāfija

### Albumi
* 2024 — *Pirmais puslaiks* ()

### Singli
* *Samolitom*
* *De by de by*
* *Lastivka*
* *Terpy, kozak*
* *Smarahdove nebo*

## Atsauces

## Ārējās saites
Ernsts Augusts fon Rezons

**Ernsts Augusts fon Rezons** (; dzimis , miris ) bija Lielauces pagastā dzimis vācbaltiešu izcelsmes mācītājs un novadpētnieks. Latviešu literārās biedrības biedrs, Latviešu Avīžu autors.

Dzimis Lielauces mācītāja ģimenē, Kurzemes valsts darbinieka Frīdriha Vilhelma fon Rezona mazdēls, Tērbatas Universitātes profesora Hermaņa Leopolda fon Bēlendorfa znots. No 1827. līdz 1830. gadam studēja Tērbatas Universitātē. No 1837. līdz 1878. gadam Lielauces draudzes mācītājs, mantodams amatu no tēva. Vēlāk — Dobeles prāvests. Sadarbojoties ar Augustu Bīlenšteinu veica senvietu apsekojumus Auces apkaimē. 1866. gada 14. aprīlī kopā ar Augustu Bīlenšteinu, Jūliusu Dēringu un Edmundu Krīgeru veica izrakumus Tērvetes pilskalnā un Svētkalnā, bet 1868. gadā — Pokaiņu senkapos.

## Ārējās saites

* BBLd — Baltisches Biografisches Lexikon digital
Tanga

**Tanga** () ir sena ostas pilsēta Tanzānijā, Tangas reģiona administratīvais centrs, valsts sestā lielākā pilsēta. Atrodas valsts ziemeļaustrumos pie Indijas okeāna Pembas šauruma  no valsts galvaspilsētas Dodomas un  no Dāresalāmas. Administratīvi veido atsevišķu Tangas distriktu. Nozīmīgs transporta mezgls — eksportosta (sizals, kafija, tēja, kokvilna), lidosta un dzelzceļa līnijas galapunkts.

## Vēsture
Sena pilsēta, kas apdzīvota kopš 11. gadsimta, bet rakstu avotos to pirmoreiz minējuši portugāļi 16. gadsimta sākumā; tās nosaukums svahili valodā nozīmē ‘bura’. 19. gadsimtā, kad pilsēta bija Zanzibāras sultāna varā, Tanga bija nozīmīga ziloņkaula un vergu tirdzniecības osta — šeit bija vairāku karavānu ceļu galapunkts. 19. gadsimta beigās Tanga nonāca Vācu Austrumāfrikas sastāvā un 1891. gadā tā kļuva par apriņķa centru. 1893. gadā no Tangas uz Arušu uzbūvēja Usambaras dzelzceļu; mūsdienās tas savienots ar Tangaņikas dzelzceļu. 1914. gadā Tangai piešķirts pilsētas statuss.

## Atsauces

## Ārējās saites
Šiņanga

**Šiņanga** () ir pilsēta Tanzānijā, Šiņangas reģiona administratīvais centrs un otra lielākā apdzīvotā vieta. Atrodas valsts ziemeļrietumu daļā  no valsts galvaspilsētas Dodomas un  no Dāresalāmas. Administratīvi veido patstāvīgu Šiņangas distriktu. Nozīmīgs lauksaimniecības un kalnrūpniecības centrs.

## Vēsture
Apdzīvotā vieta attīstījusies kā tirdzniecības apmetne karavānu ceļā no Mvanzas uz Taboru. 1910. gadā Vācu Austrumāfrikas koloniālā administrācija šeit izvietoja apriņķa pārvaldi. 1910. gados pilsētu savienoja ar Tangaņikas dzelzceļa līniju. 1940. gadā netālu no Šiņangas tika atklātas nozīmīgas Viljamsona dimanta atradnes, kas sekmēja pilsētas izaugsmi. 1963. gadā pilsēta kļuva par jaunizveidotā Šiņangas reģiona administratīvo centru. 

## Atsauces

## Ārējās saites
Fitokanabinoīdi

**Fitokanabinoīdi** ir dabiskas izcelsmes kanabinoīdi, kas sastopami galvenokārt kaņepju (*Cannabis*) augos. Tie ir bioloģiski aktīvi savienojumi, kas mijiedarbojas ar cilvēka un dzīvnieku endokanabinoīdu sistēmu.

Vislabāk zināmie fitokanabinoīdi ir tetrahidrokanabinols (THC) un kanabidiols (CBD). THC ir galvenā kaņepju psihoaktīvā viela, savukārt CBD nav psihoaktīvs un tiek pētīts tā iespējamo terapeitisko īpašību dēļ. Papildus tiem kaņepēs ir identificēti arī citi fitokanabinoīdi, piemēram, kanabinols (CBN), kanabigerols (CBG) un kanabihromēns (CBC).

Fitokanabinoīdi parasti ir lipofīli savienojumi, kas slikti šķīst ūdenī, bet labi šķīst taukos un organiskajos šķīdinātājos.
Harcizi

***Harcizi*** () ir ukraiņu folkroka grupa, kas dibināta 2016. gadā Kijivā. Grupas mūzikā apvienoti tradicionālās ukraiņu folkmūzikas elementi ar mūsdienīgu rokmūzikas skanējumu. Dziesmu teksti tiek izpildīti galvenokārt ukraiņu valodā.

## Vēsture
Grupa tika dibināta 2016. gada sākumā. Tās dibinātāji ir trīs pieredzējuši mūziķi: vijolnieks un čellists Dmitro Dzjuba (iepriekš spēlējis grupās *PnD*, *Tol*, *Haļak*, *Aura*), basģitārists Dmitro Gladuns (*Perlina Stepu*) un vokālists Jevhens Zablodskis (*Lampa*).

2016. gadā grupa izdeva savu pirmo mini-albumu *Na samoti*, bet 2017. gadā klajā nāca debijas pilna apjoma albums *Ščosj spravžnņe*, kas tika ierakstīts studijā *Indjuk Records* Rivnē un guva pozitīvas klausītāju atsauksmes.

2022. gadā sadarbībā ar grupu *Očeretanij kits* tika ierakstīta dziesma *Kris*, kuras vārdi balstīti uz Ukraiņu sacelšanās armijas (UPA) arhīvā atrastu dzejoli.

Grupa regulāri uzstājas Ukrainas bruņoto spēku karavīriem, un tās dziesmas ir kļuvušas populāras Ukrainas aizstāvju vidū.

2024. gada jūlijā *Harcizi* prezentēja dziesmu *Pohonič*, kuras vārdu autors ir ukraiņu novadpētnieks un dzejnieks Anatolijs Sekretarjovs. Tā paša gada novembrī tika izdota dziesma *Budenņi perehoni*, lai vāktu līdzekļus automašīnas iegādei 47. brigādei *Magura*.

## Diskogrāfija
* *На самоті* (2016, mini-albums)
* *Щось справжнє* (2017)
* *Легенди Дикого поля* (2023)

## Ārējās saites
Kozak System

***Kozak System*** ir ukraiņu rokmūzikas grupa, kas dibināta 2012. gadā Kijivā. Grupu izveidoja mūziķi, kuri iepriekš darbojās folkroka apvienībā *Hajdamaki*. Grupas mūzikā apvienoti roka, poproka un ukraiņu etnomūzikas elementi. Dziesmu teksti tiek izpildīti galvenokārt ukraiņu valodā, atsevišķas kompozīcijas — arī poļu valodā.

## Vēsture
*Kozak System* tika dibināta 2012. gadā pēc mūziķu aiziešanas no grupas *Hajdamaki*. Jau tajā pašā gadā tika izdots debijas albums *Šabļa*, kas nostiprināja grupas atpazīstamību Ukrainas rokmūzikas vidē.

2014. gadā grupa kopā ar dziedātāju Tarasu Čubaju izdeva kopdarba albumu *Pisņi samonavedeņņa*. Turpmākajos gados *Kozak System* regulāri izdeva jaunus albumus un aktīvi koncertēja gan Ukrainā, gan ārvalstīs, uzstājoties vairāk nekā 18 pasaules valstīs.

2022. gadā grupa izdeva albumu *Zemļa. Viter. Vohon*, kura iznākšana tika aizkavēta Krievijas pilna mēroga iebrukuma Ukrainā dēļ. Grupa aktīvi iesaistās labdarības un patriotiskās iniciatīvās, uzstājoties Ukrainas bruņoto spēku karavīriem un atbalstot valsts aizsardzību.

## Diskogrāfija

### Studijas albumi
* *2012 — «Шабля»* 
* *2015 — «Живи і Люби»* 
* *2018 — «Не Моя»* 
* *2019 — «Закохані Злодії»*

### Kopdarbu albumi
* *«Пісні самонаведення»* (2014, kopā ar Tarasu Čubaju)

## Ārējās saites
Pakistānas rūpija

**Pakistānas rūpija** () ir Pakistānas nacionālā valūta. Tās simbols ir ₨, bet ISO 4217 kods — **PKR**. Viena Pakistānas rūpija sīkāk dalās 100 paisēs, lai gan paises mūsdienās praktiskajā apgrozībā tiek lietotas reti.

Pakistānas rūpiju emitē un regulē Pakistānas Valsts banka, kas ir atbildīga par valsts monetāro politiku un banknošu emisiju. Rūpija tiek izmantota tikai Pakistānas teritorijā kā vienīgā likumīgā maksāšanas līdzekļa valūta.

## Skatīt arī
* Rūpija
Ngultrums

**Butānas ngultrums** () ir Butānas nacionālā valūta. Tās ISO 4217 kods ir **BTN**, bet simbols — **Nu.**. Viena ngultruma sīkākā vienība ir četrums, un viena ngultruma sastāv no 100 četrumiem.

Butānas ngultrums ir cieši piesaistīts Indijas rūpijai fiksētā attiecībā 1:1, un Indijas rūpija Butānā tiek plaši izmantota līdzās ngultrumam kā likumīgs maksāšanas līdzeklis. Valūtas emisiju un regulēšanu veic Butānas Karaliskā monetārā pārvalde.

Ngultrums tika ieviests 1974. gadā, aizstājot iepriekš izmantotās Indijas rūpijas monētas kā galveno nacionālo naudas vienību. Banknotes un monētas bieži attēlo Butānas karali, nacionālos simbolus un budisma motīvus.

## Skatīt arī
* Rūpija
* Indijas rūpija
EPUB

thumb|Electronic Publication (EPUB)
**EPUB** ir atvērts elektronisko grāmatu failu formāts ar faila paplašinājumu *.epub*. Nosaukums cēlies no angļu valodas termina *electronic publication* (elektroniska publikācija). EPUB formātu atbalsta daudzi e-grāmatu lasītāji, kā arī programmatūra viedtālruņiem, planšetdatoriem un personālajiem datoriem. EPUB ir tehnisks standarts, ko izstrādāja un publicēja *International Digital Publishing Forum* (IDPF). 2007. gada septembrī tas kļuva par oficiālo IDPF standartu, aizstājot iepriekšējo *Open eBook* (OEB) standartu.

EPUB 3 izdevējdarbības nozarē ir atzīts par ieteicamu formātu digitālā satura izplatīšanai un iepakošanai, ko atbalsta arī *Book Industry Study Group* (BISG).

Tehniski EPUB fails ir ZIP arhīvs, kas satur dokumentus XHTML formātā, attēlus, stilus (CSS) un citus palīgfailus. EPUB ir visplašāk atbalstītais neatkarīgais, uz XML balstīts e-grāmatu formāts.

## Vēsture
Pēc Open eBook standarta 2007. gada oktobrī tika publicēts EPUB 2.0, kam 2010. gada septembrī sekoja versija 2.0.1.

EPUB 3.0 specifikācija stājās spēkā 2011. gada oktobrī, bet neliels atjauninājums EPUB 3.0.1 tika publicēts 2014. gada jūnijā. Starp jaunievedumiem bija fiksēta izkārtojuma dokumentu (*Fixed Layout Documents*) atbalsts, kas ir nozīmīgs komiksu un grafisko romānu publicēšanā, kā arī uzlabots matemātisko formulu atbalsts, izmantojot MathML.

Turpmākās versijas ieviesa specifikācijas reorganizāciju, attālinātu resursu atbalstu, jaunus fontu formātus (WOFF 2.0 un SFNT), kā arī konsekventāku HTML un CSS izmantošanu.

2016. gadā IDPF biedri apstiprināja apvienošanos ar W3C, lai saskaņotu izdevējdarbības standartus ar tīmekļa pamattehnoloģijām.

EPUB 3.3 versija, kas tika publicēta 2023. gada 25. maijā, ieviesa stingrākas drošības un privātuma prasības, kā arī atbalstu jauniem multivides formātiem, piemēram, *WebP* un *Opus*.

## Atsauces

## Ārējās saites
*
Nepālas rūpija

**Nepālas rūpija** () ir Nepālas nacionālā valūta. Tās ISO 4217 kods ir **NPR**, bet simbols — ₨. Viena Nepālas rūpija sīkāk dalās 100 paisēs.

Nepālas rūpija ir piesaistīta Indijas rūpijai fiksētā kursā 1 INR = 1,6 NPR. Valūtas emisiju un monetāro politiku regulē Nepālas Rastra banka. Nepālā līdzās vietējai valūtai atsevišķos reģionos tiek pieņemta arī Indijas rūpija.

Nepālas rūpija tika ieviesta 1932. gadā, pakāpeniski aizstājot iepriekš izmantotās valūtas. Banknotēs un monētās attēloti Nepālas valdnieki, kultūras pieminekļi un nacionālie simboli.

## Skatīt arī
* Rūpija
* Indijas rūpija
Mansa Musa

**Mansa Musa** (arābu: ‏موسى‎‎; dzimis ap 1280. gadu, miris ap 1337. gadu) bija Mali impērijas valdnieks (mansa) no Keitu dinastijas, kurš valdīja aptuveni no 1312. gada līdz savai nāvei. Viņš tiek uzskatīts par vienu no bagātākajiem valdniekiem pasaules vēsturē.

Mansa Musa vēsturē iegājis galvenokārt ar savu svētceļojumu uz Meku 1324.—1325. gadā. Hadža laikā viņš devās ceļā ar ļoti lielu svītu un izdalīja zeltu tik lielos apjomos, ka tas izraisīja inflāciju vairākos Ēģiptes un Tuvo Austrumu reģionos. Šis ceļojums padarīja Mali impēriju plaši pazīstamu gan islāma pasaulē, gan Eiropā.

Mansas Musas valdīšanas laikā Mali impērija sasniedza savu politisko un ekonomisko uzplaukumu. Valsts kontrolēja nozīmīgus Rietumāfrikas tirdzniecības ceļus, kā arī galvenās zelta ieguves teritorijas. Mansa Musa aktīvi atbalstīja islāmu, izglītības un kultūras attīstību. Pēc viņa iniciatīvas tika būvētas mošejas un mācību iestādes, tostarp slavenā Džingareiberas mošeja Timbuktu, kas kļuva par vienu no nozīmīgākajiem zinātnes un reliģijas centriem reģionā.

Mansa Musa ir attēlots arī viduslaiku Eiropas kartogrāfijā, tostarp 14. gadsimta Katalāņu atlasā, kur viņš redzams sēžam tronī ar zelta stieni rokās, simbolizējot Mali impērijas bagātību.

Pēc Mansas Musas nāves Mali impērija pakāpeniski sāka zaudēt savu ietekmi, lai gan vēl ilgu laiku saglabājās kā nozīmīga politiska vara Rietumāfrikā.

## Ārējās saites
Vensāns Landē

**Vensāns Landē** (; dzimis ) ir franču rallija stūrmanis. Franču rallija pilota Sebastjēna Ožjē stūrmanis, kurš brauc *[[Toyota Gazoo Racing WRT]]* komandā WRC seriālā.

Landē uzvarēja 2025. gada Pasaules rallija čempionātā.

## WRC uzvaras

## Ārējās saites

* Vensāns Landē oficiālais WRC profils
Viļņas luterāņu baznīca

{
  "type": "ExternalData",
  "service": "geoshape",
  "ids": "Q3586026"
}

**Viļņas evaņģēliski luteriskā baznīca** () ir 16. gadsimtā uzcelts un 18. gadsimtā pārbūvēts Lietuvas evaņģēliski luteriskās baznīcas dievnams, kas atrodas Lietuvas galvaspilsētas Viļņas vecpilsētā. Baznīca ir nacionālas nozīmes Lietuvas valsts kultūras piemineklis (unikālais kods — 1081). Vienīgā luterāņu baznīca Viļņā. 

1555. gadā tika nodibināts lūgšanu nams, bet ap 1583. gadā uzcelta baznīca. Tā nodega 1624. un 1655. gadā. Arī 18. gadsimtā tā vairākas reizes cietusi ugunsgrēkos. No 1739. līdz 1744. gadam baznīca pārbūvēta pēc baroka arhitekta Johana Glaubica (*Johann Glaubitz*, ap 1700 – 1767) projekta. 1871. gadā baznīcai tika piebūvēts zvanu tornis. PSRS okupācijas laikā baznīcā tika ierīkota basketbola zāle un restauratoru darbnīca. 1995. gadā eka atgriezta ticīgajiem. Pēc Lietuvas neatkarības atjaunošanas baznīcu apmeklējuši Zviedrijas un Norvēģijas monarhi. 2017. gadā, atzīmējot reformācijas 700. gadus, baznīcas pagalmā tika atklāts piemineklis Mārtiņam Luteram.

## Galerija

Door of Evangelical Lutheran Church in Vilnius.jpg
Lutheran church in Vilnius (8123248258).jpg


## Ārējās saites

* Ieraksts Lietuvas kultūras vērtību reģistrā
Dajti kalns

**Dajti kalns** () ir kalns Skanderbega kalnu grēdā Albānijas galvaspilsētas Tirānas austrumu pievārtē. 1966. gadā kalnā tika ierīkots Dajti kalna nacionālais parks. No Tirānas uz kalnu var nokļūt ar trošu vagoniņu. 

## Ārējās saites
Drogas

**AS "Drogas"** ir skaistumkopšanas, veselības, higiēnas un sadzīves preču mazumtirdzniecības veikalu tīkls Baltijas valstīs. Uzņēmums darbojas galvenokārt Latvijā un Lietuvā un pārdod kosmētikas, parfimērijas, personīgās higiēnas un mājsaimniecības preces.

## Vēsture
Pirmais *Drogas* veikals tika atvērts 1993. gada 10. decembrī Rīgā, Dzirnavu ielā 57. 1995. gadā uzņēmums tika reģistrēts kā akciju sabiedrība.

2001. gadā *Drogas* paplašināja savu darbību ārpus Latvijas, atverot pirmo veikalu Lietuvā, kļūstot par vienu no pirmajiem Latvijas mazumtirdzniecības tīkliem, kas uzsāka darbību ārvalstīs.

2004. gada jūnijā AS "Drogas" iegādājās starptautiskā mazumtirdzniecības grupa *[[A.S. Watson Group]]*, kas pieder *[[CK Hutchison Holdings]]*. Kopš tā laika *Drogas* ir daļa no viena no pasaulē lielākajiem veselības un skaistumkopšanas preču mazumtirdzniecības tīkliem.

## Darbība
*Drogas* pārvalda aptuveni 140—150 veikalus Latvijā un Lietuvā, no kuriem apmēram 90—95 atrodas Latvijā. Uzņēmums nodarbina vairāk nekā 1300 darbinieku.

Papildus fiziskajiem veikaliem uzņēmums uztur arī interneta veikalus Latvijā un Lietuvā.

## Produkti
*Drogas* tirgo:
* dekoratīvo kosmētiku
* ķermeņa un matu kopšanas līdzekļus
* parfimēriju
* veselības un higiēnas preces
* bērnu kopšanas preces
* sadzīves ķīmiju un saimniecības preces

## Vadība
* Igors Scebrins — valdes priekšsēdētājs
* Renārs Smikersts — komerciālais direktors

Kā *A.S. Watson Group* meitasuzņēmums, *Drogas* stratēģisko attīstību ietekmē arī grupas globālā vadība.

## Mātesuzņēmums
*Drogas* ir daļa no starptautiskās *A.S. Watson Group*, kas darbojas vairāk nekā 25 valstīs un pārvalda vairāk nekā 16 000 veikalu visā pasaulē. Grupas galvenā mītne atrodas Honkongā.

## Juridiskā informācija
* Pilns nosaukums: Akciju sabiedrība "Drogas"
* Reģistrācijas numurs: 40003271420
* Juridiskā adrese: Dzirnavu iela 57/57A, Rīga, LV-1010
* Īpašnieks: *AS Watson (Europe) Holdings B.V.*

## Atsauces
Afāra

**Afāru nacionālā reģiona pavalsts** (; , *yä-Afar Bǝḥerawi Kǝllǝlawi Mängǝst*) ir viena no Etiopijas reģionālajām pavalstīm. Tā atrodas valsts ziemeļaustrumos, robežojas ziemeļos ar Eritreju, austrumos — ar Džibutiju un Somāli reģionu, dienvidos — ar Oromiju, bet rietumos — ar Amharu un Tigraju. Pavalsts galvaspilsēta ir Semera, bet lielākā apdzīvotā vieta — bijusī reģiona galvaspilsēta Asajta. Lielākā daļa iedzīvotāju ir titulnācija afāri, pēc konfesionālās pārliecības — musulmaņi.

## Ģeogrāfija
Afāras pavalsts aizņem līdzenumu teritoriju Etiopijas ziemeļaustrumos Austrumāfrikas lūzumzonā. Rietumos tai piekļaujas Etiopijas kalniene, bet dienvidaustrumos — Ahmara grēda. Pavalsts ziemeļdaļu aizņem Denakilas ieplaka ar Āfrikas zemāko punktu Asala ezeru -155 m z.j.l., bet dienviddaļu — Avašas upes ieleja. Afāras teritorijā izveidoti Afāras (1966, daļa) un Jangudi Rasas (1969) nacionālie parki. 

## Vēsture
No 1734. gada afāru apdzīvotajās zemēs tā sauktajā «afāru trijstūrī» mūsdienu Etiopijas, Eritrejas un Džibutijas teritorijā pastāvēja Ausas sultanāts. 1936. gadā tas tika iekļauts Itāļu Austrumāfrikā. Pēc 2. pasaules kara Etiopijas sastāvā afāru zemes tika sadalītas starp Eritrejas, Tigrajas, Vollo, Ševas un Hararges provincēm.

1987. gada administratīvajā reformā tika izveidots Asabas autonomais reģions, kurā apvienoja visas afāru teritorijas līdz pat Sarkanajai jūrai; tā centrs bija ostas pilsēta Aseba mūsdienu Eritrejā. 1991.—1993. gadā Eritreja ieguva neatkarību no Etiopijas, nodalot Asabas reģiona ziemeļdaļu, bet jau 1991. gadā pēc etniski-federālās reorganizācijas izveidoja tagadējo Afāras pavalsti (sākotnēji kā **2. reģionu**). Sākumā pavalsts galvaspilsēta bija Asajta, bet vēlāk to pārcēla uz jaunbūvēto Semeru.

## Atsauces

## Ārējās saites
Vasilijs Murzičs

**Vasilijs Murzičs** (; dzimis , miris ) bija Krievijā dzimis dzelzceļnieks un padomju diversants, kas pēckara gados strādāja Latvijas PSR. Apbalvots ar Sociālistiskā Darba Varoņa nosaukumu, kas vēlāk atņemts.

Dzimis dzelzceļnieka ģimenē. No 1928. gada Vicebskā strādāja dzelzceļa būvniecībā, vēlāk vadīja vilcienus. Otrā pasaules kara laikā — diversants Baltkrievijas teritorijā, no 1942. gada vadīja frontes apgādes vilcienus Staļingradas reģionā. Gandrīz pazaudēja redzi, apdedzinoties ar tvaiku aviācijas uzlidojuma laikā. 1943. gadā tika apbalvots ar Sociālistiskā Darba Varoņa nosaukumu. Pēc kara atgriezās Vicebskā. 1946. gadā tika ievēlēts PSRS Augstākajā padomē.

Pēc kāda laika Murzičs sāka pārmērīgi lietot alkoholu, tāpēc tika pārcelts uz darbu Daugavpilī. Šeit viņš alkohola reibumā nejauši satika bijušo sievu un to piekāva, tāpēc 1954. gada maijā tika notiesāts uz 3 gadiem ieslodzījumā. Vēlāk Latvijas PSR Augstākā tiesa sodu palielināja līdz 8 gadiem. 1954. gadā Murzičam tika atņemti visi apbalvojumi un goda nosaukumi. 1956. gadā atbrīvots. Līdz pensijai 1965. gadā strādāja Šķirotavas stacijā. Apglabāts Ulbrokas kapos.

## Ārējās saites
Žandarms no Sentropēzas

**"Žandarms no Sentropēzas"** () ir 1964. gada kinokomēdija, kuras režisors ir Žans Žiro. Filmā galvenās lomas atveido Luijs de Finess, Ženevjēva Grā un Mišels Galabru.

Filma stāsta par žandarmu Krušo (de Finess) no neliela Francijas ciema, kuru paaugstina amatā un nosūta uz piekrastes kūrortpilsētu Sentropēzu, kur viņa stingrība bieži noved pie komiskām situācijām un pārpratumiem.

Filmas "Žandarms no Sentropēzas" pirmizrāde notika . Filma guva lielus panākumus un tai izdoti pieci turpinājumi.

## Ārējās saites
Afērists

**"Afērists"** () ir 2025. gada kriminālfilma, kuras režisore un scenārija autore ir Kellija Raikārta. Filmā galvenās lomas atveido Džošs O'Konors, Alana Haima, Houpa Deivisa, Džons Magaro, Gebija Homana un Bills Kemps.

Filmas darbība norisinās 1970. gadā un tā stāsta par bez darba esošo tēvu, kurš izplāno nozagt mākslas darbus no vietējā pilsētas muzeja. Filmu iedvesmoja vairāki patiesi dzīves notikumi, kā arī Žana Pjēra Melvila filmas.

Filmas "Afērists" pirmizrāde notika  78. Kannu kinofestivālā, kur tā sacentās par Zelta palmas zaru. Filma saņēma pozitīvu kritiķu novērtējumu.

## Atsauces

## Ārējās saites
Raiens Kūglers

**Raiens Kails Kūglers** (; dzimis ) ir amerikāņu kinorežisors, scenārists un producents. Saņēmis vairākus apbalvojumus un nominācijas, tai skaitā nominācijas divām Amerikas Kinoakadēmijas balvām, Zelta globusa balvai un ''Grammy'' balvai.

Par Kūglera pirmo filmu kļuva drāma "Frūtveilas stacija" (2013). Vēlāk bijis režisors "Rokijs" franšīzes filmai "Krīds: Rokija mantojums" (2015), kā arī *[[Marvel Cinematic Universe]]* filmām "Melnā Pantera" (2018) un "Melnā Pantera: Vakanda mūžam" (2022). 2025. gadā režisējis šausmu filmu "Grēcinieki".

Nominēts Kinoakadēmijas balvai kategorijās "Labākā filma" (kā producents filmai "Jūda un Melnais Mesija" (2021)) un "Labākā dziesma" (par filmu "Melnā Pantera: Vakanda mūžam").

## Ārējās saites
Agrova International

**[[akciju sabiedrība|AS]] ''Agrova International*** ir [[Latvija|Latvijā]] reģistrēta [[pārvaldītājsabiedrība]], kuras uzņēmumi nodarbojas ar [[putnkopība|putnkopību]], [[vista|vistu]] [[ola|olu]] un olu produktu ražošanu un tirdzniecību. Uzņēmums ir dibināts 2025. gadā. Tā galvenais birojs ir [[Mārupe|Mārupē]]. Uzņēmuma īpašnieki ir (2025. gada decembra dati): SIA *Agrova Holdings* (77 %) un *AMC V Layer SARL* (23 %; Luksemburgā reģistrēts investīciju fonds, kuru pārvada *Accession Capital Partners*).

*Agrova International* pieder uzņēmumu grupa Latvijā *Agrova Baltics* (agrākā *APF Holdings*) un Apvienotājā Karalistē *Sunrise Group*.

== Vēsture ==
2016. gadā uzņēmējs Jurijs Adamovičs iegādājas Alūksnes putnu fermu, kas bija bankrota priekšā. Uzņēmuma pārvaldībai 2017. gadā viņš dibināja pārvaldītājsabiedrību [[APF Holdings|AS "APF Holdings"]].

2025. gada 30. septembrī Jurijs Adamovičs ar SIA *Agrova Holdings* (tā savukārt pieder SIA *J.A. Investment Holdings*) starpniecību dibināja pārvaldītājsabiedrību *'AS *Agrova International**'. Publiski par to tika paziņots 3. novembrī, bilstot, ka *Agrova International* plāno iegādāsies ražošanas aktīvus Eiropā.
Oktobra beigās AS *Agrova International* pārņēma Adamovičam un SIA *J.A. Investment Holdings* piederošās "APF Holdings" akcijas.
24. novembrī tika paziņots, ka AS *Agrova International* par 40 miljoniem eiro ir iegādājusies Apvienotās Karalistes olu ražošanas un izplatīšanas uzņēmumu *Sunrise Group* (*Sunrise Poultry Farms* un *Sunrise Eggs Holdings*).
15. decembrī Luksemburgā reģistrētais investīciju fonds *AMC V SCA SICAV-RAIF*, kuru pārvada *Accession Capital Partners* (*ACP*; agrākais *Mezzanine Management*), ieguva 23 % *Agrova International* akciju.
29. decembrī AS *APF Holdings* tika pārdēvēta par AS *Agrova Baltics''.

## Atsauces

## Ārējās saites
* Agrova International, AS Nasaq Baltic